న్యూఢిల్లీ: పాకిస్థాన్కు సుష్మా స్వరాజ్ గట్టి షాకిచ్చారు. జమ్ముకాశ్మీర్తో పాటు పాకిస్థాన్ ఆక్రమణలో ఉన్న గిల్గిత్-బాల్టిస్తాన్ కూడా భారత అంతర్భాగమని చెప్పారు. గిల్గిత్-బాల్టిస్తాన్లను ఐదో ప్రావిన్స్గా పాక్ ప్రకటించడంపై లోక్సభలో బిజూ జనతాదళ్ సభ్యుడు భర్తృహరి మెహ్తాబ్ దీన్ని ప్రస్తావించారు. పాక్ చర్యపై భారత్ ప్రతిస్పందన ఏంటని ప్రశ్నించారు. అంతేకాదు పాక్ చర్యను ఖండిస్తూ పార్లమెంట్ తీర్మానం ఆమోదించాలని కోరారు. దేశ విభజన సమయంలో గిల్గిత్-బాల్టిస్తాన్కు ఇంఛార్జ్గా ఉన్న బ్రిటీష్ ఏజెంట్ పాక్ సైన్యాన్ని అనుమతించి ఆ ప్రాంతమంతా ఆక్రమించుకునేలా చేశారనే విషయాన్ని ఆయన గుర్తు చేశారు. అయినా కూడా ఆ ప్రాంతాన్ని భారత్ తన అంతర్భాగంగా చెబుతుందన్నారు. గిల్గిత్-బాల్టిస్తాన్ను పాకిస్థాన్ ఐదో ప్రావిన్స్గా ప్రకటించడాన్ని ఖండిస్తూ ఇటీవలే బ్రిటన్ పార్లమెంట్ తీర్మానం కూడా చేసింది. గిల్గిత్-బాల్టిస్తాన్ ప్రాంతమంతా జమ్ముకశ్మీర్ కిందకే వస్తుందని బ్రిటన్ పార్లమెంట్ తన తీర్మానంలో పేర్కొంది. మెహతాబ్ అడిగిన ప్రశ్నకు విదేశాంగ మంత్రి సుష్మా స్వరాజ్ స్పందించారు. ఐదో ప్రావిన్స్గా పాక్ చేసిన ప్రకటనను తాము తిప్పికొట్టామని ఆమె గుర్తుచేశారు. పాక్ ఆక్రమిత కశ్మీర్ సహా జమ్ముకశ్మీర్ ప్రాంతమంతా భారత్దేనంటూ పార్లమెంట్ ముక్తకంఠంతో చెప్పిన విషయాన్ని కూడా సుష్మ గుర్తు చేశారు. భారతీయ జనసంఘ్ వ్యవస్థాపకుడు శ్యామా ప్రసాద్ ముఖర్జీ అమరుడైన జమ్ముకశ్మీర్ సంపూర్ణంగా భారత్దేనని సుష్మ చెప్పారు.
newdhilly: paakisthaanku sushma swaraj gatti shaakichaaru. jammukashmirtho paatu pakisthan aakramanalo unna gilgit-baltistan kuudaa bhaarata antarbhaagamani cheppaaru. gilgit-baltistanlanu aido pravinsga pak prakatinchadampai loksabhalo bijoo janatadal sabhyudu bhartruhari mehtab deenni prastaavinchaaru. pak charyapai bharat pratispandana entani prasninchaaru. antekaadu pak charyanu khandistu parlament teermaanam aamodinchaalani koraru. desha vibhajana samayamlo gilgit-baltistanku incharjga unna british agent pak sainyaanni anumatinchi aa praantamantaa aakraminchukunela chesarane vishayaanni aayana gurtu chesaru. aina kuudaa aa praantaanni bharat tana antarbhaagamgaa chebutundannaru. gilgit-baltistannu pakisthan aido pravinsga prakatinchadaanni khandistu itivale briton parlament teermaanam kuudaa chesindi. gilgit-baltistan praantamantaa jammukashmir kindake vastundani briton parlament tana teermaanamlo perkondi. mehatab adigina prasnaku videsaanga mantri sushma swaraj spandinchaaru. aido pravinsga pak chesina prakatananu taamu tippikottamani aame gurtuchesaaru. pak aakramita kashmir sahaa jammukashmir praantamantaa bhaaratdenantu parlament muktakantamto cheppina vishayaanni kuudaa sushma gurtu chesaru. bhaarateeya janasangh vyavasthaapakudu shyama prasad mukharji amarudaina jammukashmir sampuurnamgaa bharatdenani sushma cheppaaru.